Die man wat miljoene se lewens in Suid-Afrika gered het | Netwerk24
Die man wat miljoene se lewens in Suid-Afrika gered het
Adv. Geoff Budlender SC doen steeds pro bono-werk vir veral nieregeringsorganisasies wat nie regshulp kan bekostig nie.
Adv. Geoff Budlender SC praat met Murray La Vita oor sy regswerk waardeur die lewe van sowat twee miljoen Suid-Afrikaners gered is, en die lewensgehalte van miljoene ander verbeter is. Hy het pas 'n internasionale prys daarvoor ontvang.
Voor my sit 'n man wat sy lewe daaraan wy om reg te laat geskied en om mense se basiese menseregte te beskerm; 'n nederige, onpretensieuse liefhebber van tennis en krieket en die redder van miljoene lewens.
Die Internasionale Balievereniging (IBA) het Geoff Budlender pas met sy pro bono-prys vir 2021 vereer. Die IBA sê in 'n verklaring die prys is aan hom toegeken omdat hy in sy regsloopbaan van 45 jaar miljoene mense in Suid-Afrika gehelp het, onder andere die slagoffers van apartheid era wette, babas van MIV-positiewe ma's, en kinders wat geraak is deur die sluiting van skole (en voedingsprogramme) tydens die Covid-19-pandemie.